Chris de Burgh
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Chris de Burgh er en irsk popsanger, låtskriver og gitarist. Han er særlig kjent for singelen The Lady In Red, som gikk til topps verden over i 1986–1987.
Han er diplomatsønn og vokste opp flere steder, blant annet Malta, Nigeria og Kongo, før familien i 1960 flyttet til Wexford i Irland. Som artist bruker han morens pikenavn de Burgh.De Burgh albumdebuterte med Far Beyond These Castle Walls... i 1975. De første platene solgte dårlig, men de Burgh slo gjennom i Norge et par år før store deler av verden oppdaget ham. Albumet Eastern Wind (1980) ble solgt i 125 000 eksemplarer her, etterfulgt av storselgere som The Getaway (og albumets tittelkutt) fra 1982, Man On The Line (1984), Into The Light (1986), Flying Colours (1988) og The Power Of Ten (1992).Mens de første platene hans var preget av melankolske viser med gode fortellinger og en del humor, ble han, etter at The Lady In Red (1986) gikk til topps verden over, mest kjent for sine polerte, romantiske popsanger. En annen av de Burghs mange ballader, Missing You (1988), ble hans andre store hit i Storbritannia, hvor alle hans album i 1984–1994 solgte meget godt. Don't Pay The Ferryman (1982) og High On Emotion (1984) er derimot eksempler på hans dramatiske og fengende sanger. Les mer i Store norske leksikon populærmusikk musikk musikk i Irland Eksterne lenker Chris de Burgh